[{"text_idx": "#000004", "text": "Eesti neidude U17 koondis pidas ta\u0308na esimese maavo\u0303istlusma\u0308ngu Iisraeli eakaaslastega, kus tuli tunnistada vastase 2:0 paremust."}, {"text_idx": "#000005", "text": "Kohtumise esimene poolaeg oli ku\u0308llaltki lahtine ning vo\u0303imalusi pakuti mo\u0303lemale vo\u0303istkonnale. Iisraeli koondis leidis ohtlikke momente a\u0308a\u0308rtelt, kus eestlaste kaitseliin u\u0308le ma\u0308ngiti. Eesti neidude koondis ohustas vastast aga kiirru\u0308nnakutega. Kuigi Eesti va\u0308ravasuul seisnud Melani Lisandra Ko\u0303rran sekkus mitmel otsustaval momendil ning pa\u0308a\u0308stis Eesti kaotusseisu ja\u0308a\u0308misest, siis paraku muugiti Ko\u0303rrani seljatagune lahti 42. minutil. Vasakult a\u0308a\u0308relt to\u0303usnud Maya Ganor ma\u0308ngis end Eesti kaitseliinist mo\u0308o\u0308da ning virutas nahkkera vo\u0303rku. Vaheajale mindi niisiis iisraellaste 1:0 eduseisus."}, {"text_idx": "#000006", "text": "Eesti alustas ku\u0308ll teist poolaega teravat ning kolmel korral jo\u0303uti ka pealelo\u0308o\u0308gile, kuid tulemust see endaga kaasa ei toonud. Poolaja lo\u0303puks oli Eesti vahetanud va\u0308lja alustanud koosseisu, kuid kahjuks ei suudetud a\u0308ra kasutada survet, mis vahetustega peale tuli. Ru\u0308nnakud said u\u0308les hoopis vastased, kelle pingutused teistkordselt 77. minutil a\u0308ra tasusid. Talya Mor saatis nahkkera va\u0308ravavahi alt vo\u0303rku. 2:0 tabamuse toel vo\u0303ttis Iisrael esimesest maavo\u0303istlusma\u0308ngust vo\u0303idu."}, {"text_idx": "#000007", "text": "Koondise abitreener Pirjo Orn u\u0308tles pa\u0308rast kohtumist, et tu\u0308drukud olid tublid ning pisikesed seatud eesma\u0308rgid said ta\u0308idetud. \u201eMeie eesma\u0308rk oli ko\u0303igile, kes on hetkel ma\u0308nguvalmis, leida ma\u0308nguaega \u2013 selle saime ta\u0308idetud. Eks kaotus on kaotus, aga tuleb u\u0308le vaadata, mida saame paremini teha,\u201d u\u0308tles abitreener."}, {"text_idx": "#000008", "text": "Orn lisas, et Iisrael ma\u0308ngis vastasena selliselt nagu oli oodata. \u201eNad ei tulnud va\u0308ga ko\u0303rge vo\u0303i agressiivse pressiga, nad lasid kaitses meil endal ma\u0308ngida ja nii kui see pall la\u0308ks natukene u\u0308les, siis nad tulid agressiivselt peale,\u201d ra\u0308a\u0308kis Orn."}, {"text_idx": "#000009", "text": "Kahe pa\u0308eva pa\u0308rast toimuvaks korduskohtumiseks lubas Orn vaadata vo\u0303istkonnaga u\u0308le realiseerimise ja toetusnurgad. \u201eTegelikult me teise poolaja alguses olime teravamad, suutsime tekitada olukordi, kahjuks ei suutnud neid ise a\u0308ra realiseerida. See on kindlasti asi, millega me saame nu\u0308u\u0308d to\u0308o\u0308d teha. Samamoodi toetusnurgad nii kaitses kui keskpoolkaitsjate poolt toetus ru\u0308ndajatele,\u201d u\u0308tles ta."}, {"text_idx": "#000010", "text": "Eesti neidude U17 koondis peab oma teise kohtumise Iisraeliga neljapa\u0308eval, 21. septembril kell 16.00 EJLI TNTK jalgpalliva\u0308ljakul."}, {"text_idx": "#000015", "text": "Oliver Ma\u0308tik saavutas EM-il ku\u0308mnenda koha"}, {"text_idx": "#000018", "text": "Populaarsed meeste lo\u0303hnad argipa\u0308evaks ja pidulikuks su\u0308ndmuseks"}]